K o m u n i k é

Vláda SR na svojom rokovaní vzala na vedomie materiál "Informácia o aktualizácii úloh vyplývajúcich z rozpracovania Programového vyhlásenia vlády SR na rok 2002 v podmienkach Ministerstva hospodárstva SR". 

Predmetný materiál z vecného a obsahového hľadiska je plnením uznesenia vlády SR                           č. 565/1999, bod B.1. prijatého k Správe o rozpracovaní Programového vyhlásenia vlády SR do konkrétnych a termínovaných úloh na roky 1999 až 2002, vrátane odporúčaní a žiadostí                 NR SR v jej uznesení č. 69 z 2. 12. 1998. 

Zo štruktúry zadania jednotlivých úloh je možné konštatovať, že Ministerstvo hospodárstva SR v roku 2002 kladie dôraz na pokračovanie procesu štrukturálnych reforiem, vrt. reformy podnikového sektora v oblastiach, ktoré sú v jeho kompetencii. 

Realizáciou navrhovaných úloh Ministerstvo hospodárstva SR zabezpečí plnenie cieľov, priorít a podmienok integračného procesu vstupu SR do EÚ, rovnako aj zámery vlády v oblasti zvyšovania konkurenčnej schopnosti slovenskej ekonomiky na jednotnom trhu EÚ, resp. OECD. Z hľadiska koordinácie jednotlivé úlohy znamenajú kumulované plnenie ohraničení hospodárskej politiky v nasledovných materiáloch:
*	Programové vyhlásenie vlády SR na roky 1998-2002; 
*	Vyhlásenie o hospodárskej politike pre účely Staff monitored program (uznesenie vlády SR č.273/2001); 
*	Predvstupový ekonomický program SR (uznesenie vlády SR č. 828/2001); 
*	Zákon o štátnom rozpočte na rok 2002 (uznesenie vlády SR č. 935/2001); vrt.  Strednodobého finančného plánu; 
*	Návrh plánu hlavných úloh MH SR na rok 2002, ktoré sa navrhujú zaradiť do Plánu práce vlády SR na rok 2002;

K naplneniu týchto, ale aj ďalších cieľov a priorít Porada vedenia MH SR na svojom rokovaní dňa 20. 12. 2001 schválila úlohy, ktoré tvoria prílohy, v celkovom počte 78 úloh,                 z ktorých 53 sa predpokladá prerokovať na úrovni vlády SR a 25 na úrovni Porady vedenia MH SR.